  Майя Бывальцева 6-тӥ тулыспалэ Вавож ёросысь Нюрдор-Котья черкогуртын куасэн бызьылонъя «Жемчужина Удмуртии» огъетэз усьтӥзы. Сӥё-дано ужрадэн элькунысь нимо-дано спортсменъёс ӟечкылазы: Тамара Тихонова, Владимир Никитин, Максим Вылегжанин но Иван Черезов. Со сярысь улосвыл тӧролэн но кивалтэтлэн пресс-службазы ивортӥз. Куасэн бызьылонъя огъет туж ӟечлыко пӧрмиз, пуктэмын вакчи дыр ӵоже. Татын пӧртэм кужымен спортсменъёслы чебер трассаос вань. Оскисько, огъетын куасэн бызьылонъя трос ӵошатсконъёс ортчылозы Александр Варшавский, Удмуртиысь физкультурая, спортъя но егитъёсын ужан политикая министрКуасэн бызьылонъя огъетын 1,4 иськем кузьдалаем но 5 метр пасьталаем лыжероллерной трасса, кылиськон-дӥсяськон интыосын, судьяослы висъетэн но буфетэн юрт лэсьтӥзы. Куас сюрес кыкетӥ квалификационной категория басьтӥз. Озьыен, ӵошатсконъёсы пыриськисьёс спортъя мастере кандидат ним басьтыны быгатозы. Лэсьтӥськонэ оглом 17 миллион манетлэсь трос коньдон быдтӥзы.  Огъетэз усьтэм бере куасэн бызьылонъя Удмуртилэн чемпионатэзлэн но первенствоезлэн куинетӥ люкетэз ортчиз. Отчы быдэс элькунысь 190 спортсменъёс пыриськизы. Тодэ вайытом, куас базаез пуктонлы кичӧлтон сётӥз «Колос» возёслэн тӧроез Владимир Красильников. 24-27 тулыспалэ Вавож ёросын XXVII Спортъя элькун тол гурт шудонъёс ортчозы. Куасэн бызьылӥсьёс Нюрдор-Котьяысь огъетын ӵошатскозы.  Ватсалом, тулыспал кутсконын выль куас базаез Грак черкогуртын усьтӥзы.  Тегъёс: Спорт Вавож Удмуртия куасэнбызьылон лэсьтськон куас АлександрВаршавский  